# Il-Ġurnal Uffiċjali C 14A/16 t

| | ISSN 1977-0987 |
| --- | --- |
| Il-Ġurnal Uffiċjali
  tal-Unjoni Ewropea | C 14A |
| | |
| Edizzjoni bil-Malti | Informazzjoni u Avviżi | Volum 6616ta' Jannar 2023 |

ISSN 1977-0987

Il-Ġurnal Uffiċjali

tal-Unjoni Ewropea

C 14A

Edizzjoni bil-Malti

Informazzjoni u Avviżi

Volum 6616ta' Jannar 2023

---

| Werrej | Paġna |
| --- | --- |
| | V   Avviżi |
| | PROĊEDURI AMMINISTRATTIVI |
| | Il-Qorti Ġenerali |
| 2023/C 14 A/01 | Sejħa għal kandidaturi | 1 |

Werrej

Paġna

V   Avviżi

PROĊEDURI AMMINISTRATTIVI

Il-Qorti Ġenerali

2023/C 14 A/01

Sejħa għal kandidaturi

1

---

| MT | |
| --- | --- |

MT

---

V Avviżi

PROĊEDURI AMMINISTRATTIVI

Il-Qorti Ġenerali

| 16.1.2023 | MT | Il-Ġurnal Uffiċjali tal-Unjoni Ewropea | CA 14/1 |
| --- | --- | --- | --- |

16.1.2023

MT

Il-Ġurnal Uffiċjali tal-Unjoni Ewropea

CA 14/1

---

SEJĦA GĦAL KANDIDATURI

(2023/C 14 A/01)

Il-Qorti Ġenerali hija waħda miż-żewġ qrati li jikkostitwixxu l-Qorti tal-Ġustizzja tal-Unjoni Ewropea. Il-missjoni tagħha hija, b’mod partikolari, li tistħarreġ il-legalità tal-atti tal-istituzzjonijiet u tal-korpi tal-Unjoni Ewropea. B’hekk, il-kawżi mressqa quddiem il-Qorti Ġenerali jirriflettu l-attivitajiet ta’ dawn l-istituzzjonijiet u ta’ dawn il-korpi. Barra minn hekk, saret proposta sabiex il-kompetenzi tal-Qorti Ġenerali jiġu estiżi għat-talbiet għal deċiżjoni preliminari mressqa taħt l-Artikolu 267 tat-Trattat dwar il-Funzjonament tal-Unjoni Ewropea f’ċerti oqsma speċifiċi.

Fil-futur qarib, il-Qorti Ġenerali ser taħtar ir-Reġistratur tagħha konformement mar-raba’ paragrafu tal-Artikolu 254 tat-Trattat dwar il-Funzjonament tal-Unjoni Ewropea kif ukoll mal-Artikolu 32 tar-Regoli tal-Proċedura tal-Qorti Ġenerali.

Din il-ħatra ser issir għal perijodu ta’ sitt snin mid-data tad-dħul fil-kariga, li huwa mixtieq li ssir fl-1 ta’ Mejju 2023.

I.   IN-NATURA TAR-RESPONSABBILTAJIET

Ir-Reġistratur huwa inkarigat li, taħt l-awtorità tal-President tal-Qorti Ġenerali, jirċievi, jibgħat u jżomm id-dokumenti kollha, kif ukoll li jwettaq in-notifiki meħtieġa għall-finijiet tal-applikazzjoni tar-Regoli tal-Proċedura tal-Qorti Ġenerali.

Ir-Reġistratur jassisti lill-Membri tal-Qorti Ġenerali fl-atti kollha tal-kariga tagħhom.

Ir-Reġistratur għandu l-kustodja tas-siġilli u huwa responsabbli għall-arkivji. Huwa jieħu ħsieb il-pubblikazzjonijiet tal-Qorti Ġenerali, b’mod partikolari, il-pubblikazzjoni tal-Ġabra tal-ġurisprudenza, u t-tqegħid fuq l-internet ta’ dokumenti li jikkonċernaw lill-Qorti Ġenerali.

Ir-Reġistratur, taħt l-awtorità tal-President tal-Qorti Ġenerali u flimkien mad-dipartimenti tal-Qorti tal-Ġustizzja tal-Unjoni Ewropea, għandu jiżgura l-amministrazzjoni, il-ġestjoni finanzjarja u l-kontabbiltà tal-Qorti Ġenerali.

Ir-Reġistratur huwa responsabbli għal dipartiment ikkostitwit minn madwar 70 uffiċjal u aġent. Ir-responsabbiltajiet tiegħu jeħtieġu kapaċità ta’ tmexxija vverifikata u kkonfermata permezz ta’ esperjenza rilevanti f’dan il-qasam.

II.   PREŻENTAZZJONI TAL-KANDIDATURI

Il-persuni interessati huma mistiedna jippreżentaw il-kandidatura tagħhom f’ittra ta’ motivazzjoni, flimkien ma’ curriculum vitae ddettaljat li jinkludi, b’mod partikolari, l-informazzjoni kollha dwar:

| — | in-nazzjonalità tagħhom, |
| --- | --- |

—

in-nazzjonalità tagħhom,

| — | il-kwalifiki universitarji tagħhom fil-qasam legali u, jekk ikun il-każ, f’suġġetti oħra, |
| --- | --- |

—

il-kwalifiki universitarji tagħhom fil-qasam legali u, jekk ikun il-każ, f’suġġetti oħra,

| — | il-konoxxenzi lingwistiċi tagħhom u b’mod partikolari l-konoxxenza tagħhom tal-Franċiż u tal-Ingliż, |
| --- | --- |

—

il-konoxxenzi lingwistiċi tagħhom u b’mod partikolari l-konoxxenza tagħhom tal-Franċiż u tal-Ingliż,

| — | l-attivitajiet professjonali tagħhom, attwali u preċedenti, li jservu bħala prova ta’ esperjenza rilevanti, idealment ta’ mill-inqas ħmistax-il sena, |
| --- | --- |

—

l-attivitajiet professjonali tagħhom, attwali u preċedenti, li jservu bħala prova ta’ esperjenza rilevanti, idealment ta’ mill-inqas ħmistax-il sena,

| — | kif ukoll kull esperjenza legali u internazzjonali oħra. |
| --- | --- |

—

kif ukoll kull esperjenza legali u internazzjonali oħra.

Il-kandidaturi għal din il-pożizzjoni għandhom jaslu għand is-Segretarjat tal-President tal-Qorti Ġenerali, esklużivament permezz ta’ ittra elettronika, fuq l-indirizz tal-posta elettronika Secretariat_President-Tribunal@curia.europa.eu, sa mhux iktar tard mill-15 ta’ Frar 2023.

Il-kandidaturi ser jiġu eżaminati minn Kumitat ta’ Selezzjoni. Il-kandidati magħżula b’mod preliminari abbażi ta’ analiżi tal-curriculum vitae tagħhom u tal-ittra ta’ motivazzjoni tagħhom ser jiġu mistiedna għal intervista.

Wara dawn l-intervisti, il-Kumitat ta’ Selezzjoni ser jistabbilixxi lista ta’ kandidati li fil-fehma tiegħu jkunu idoneji sabiex jeżerċitaw il-funzjoni ta’ Reġistratur. Din il-lista ser tiġi ppreżentata lill-Qorti Ġenerali sabiex jinħatar ir-Reġistratur, konformement mal-Artikolu 32(1) tar-Regoli tal-Proċedura tal-Qorti Ġenerali.

NB: L-ipproċessar tad-data personali tiegħu, meħtieġ sabiex tiġi evalwata l-kapaċità tiegħu fir-rigward tal-funzjoni ta’ Reġistratur, huwa rregolat mir-Regolament (UE) 2018/1725 tal-Parlament Ewropew u tal-Kunsill (1). Huma biss il-persuni involuti fl-ipproċessar tal-kandidatura tiegħek, jiġifieri l-Imħallfin tal-Qorti Ġenerali kif ukoll il-President u l-persuni li jassistuh, li ser ikollhom aċċess għad-data tiegħek. Għal informazzjoni dwar il-protezzjoni tad-data tiegħek, tista’ tindirizza ruħek lill-kontrollur responsabbli għall-ipproċessar (Secretariat_President-Tribunal@curia.europa.eu) jew lill-uffiċċjal tal-protezzjoni tad-data (Dataprotectionofficer@curia.europa.eu).

---

(1)  Ir-Regolament (UE) 2018/1725 tal-Parlament Ewropew u tal-Kunsill tat-23 ta’ Ottubru 2018 dwar il-protezzjoni ta’ persuni fiżiċi fir-rigward tal-ipproċessar ta’ data personali mill-istituzzjonijiet, korpi, uffiċċji u aġenziji tal-Unjoni u dwar il-moviment liberu ta’ tali data, u li jħassar ir-Regolament (KE) Nru 45/2001 u d-Deċiżjoni Nru 1247/2002/KE (ĠU L 295, 21.11.2018, p. 39).

---